bcci, pcb
పాకిస్థాన్‌కు దీటైన జవాబిచ్చిన బిసిసిఐ
న్యూఢిల్లీ: పరిహారం కోరుతూ నోటీసులు పంపిన పాకిస్థాన్‌ క్రికెట్‌ బోర్డు(పిసిబి)కి బిసిసిఐ గట్టి షాకిచ్చింది. రెండు బోర్డుల మధ్య కుదిరిన ఒప్పందానికి ఖచ్చితగా కట్టుబడి ఉండాల్సిన అవసరం లేదని పేర్కొంది.పాకిస్థాన్‌తో టీమిండియా ద్వైపాక్షిక సిరీస్‌లు ఆడనందుకు సంభవించిన నష్టాన్ని పూడ్చుకునేందుకు పిసిబి పరిహారం కోరుతూ బిసిసిఐకి గత వారం నోటీసులు పంపించింది.ఈ మేరకు బిసిసిఐ నుంచి తమకు సమాధానం వచ్చిందని పిసిబి చైర్మన్‌ షహర్యార్‌ ఖాన్‌ పేర్కొన్నారు.బిసిసిఐ నుంచి తమకు ప్రతిస్పందన వచ్చిందని,వారు కొన్ని అంశాలు లేవనెత్తారని,అంగీకార ఒప్పందం చట్టబద్దం కాదన్నారని ఆయన వివరించాడు. ఇండో-పాక్‌ సిరీస్‌లకు తమ ప్రభుత్వం నుంచి అనుమతి లేదని ఇక మాతో ఆడలేమని చెప్పిందని షహర్యార్‌ఖాన్‌ పేర్కొన్నాడు.ఒప్పందాన్ని ఐసిసి సమక్షంలో చేసుకునేందుకు పరిహారం కోరుతూ ఐసిసి వివాద పరిష్కార వేదికను తాము సంప్రదిస్తామన్నాడు. ======